
Vă înaintăm, alăturat, Raportul asupra propunerii legislative pentru modificarea şi completarea Legii nr.188/1999 privind Statutul funcţionarilor publici, trimisă Comisiei noastre pentru dezbatere în fond, cu adresa nr.Pl.- x.288  din 23 aprilie 2007.



PRESEDINTE,




SECRETAR,


        RELU FENECHIU


        SERES DENES

	  Parlamentul României   

 Camera Deputaţilor


Comisia pentru administraţie publică,
                 14 mai 2006
amenajarea teritoriului şi echilibru 
                Nr. 26/1592




ecologic 

RAPORT  

asupra propunerii legislative pentru modificarea şi completarea Legii nr.188/1999 privind Statutul funcţionarilor publici



1. Cu adresa nr.Pl.-x 288 din 23 aprilie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Legii nr.188/1999 privind Statutul funcţionarilor publici.



La întocmirea Raportului s-au avut în vedere: 

· avizul favorabil al Consiliului Legislativ nr.4 din 03.04.2007;
· avizul negativ al Comisiei juridice de disciplină şi imunităţi nr.Pl.X.288 din 7.05.2007 ;
· punctul de vedere al Guvernului nr.181/DPSG din 19.01.2007.
Guvernul nu susţine adoptarea propunerii legislative.


Propunerea legislativă a fost dezbătută şi analizată în fond, în procedură obişnuită, în şedinţa din 8 mai 2007. 


Propunerea legislativă are ca obiect de reglementare modificarea art.493 din Legea nr.188/1999 privind Statutul funcţionarilor publici, republicată, cu modificările şi completările ulterioare, în sensul ca studiile de doctorat să fie considerate forme de perfecţionare profesională şi să fie suportate parţial sau total, anual, din bugetul de stat sau din bugetele locale, în limita a două salarii lunare ale funcţionarului public, dacă aceste forme de perfecţionare se încadrează într-unul din domeniile care corespund interesului autorităţii sau instituţiei publice.


Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea  propunerii legislative motivat de faptul că: 



- în conformitate cu prevederile legale în vigoare, respectiv art.23 din  Hotărârea Guvernului nr.404/2006 privind organizarea şi desfăşurarea studiilor  universitare de masterat şi art.26 din  Hotărârea Guvernului nr. 567/2005 privind organizarea şi desfăşurarea  studiilor universitare de doctorat, au dreptul să participe la concursul de admitere la studiile universitare de doctorat numai absolvenţii studiilor universitare de masterat. Prin urmare, întrucât iniţiativa legislativă stipulează faptul că nici studiile universitare şi nici studiile postuniversitare nu constituie forme de perfecţionare profesională, evident că nici studiile de doctorat, care sunt o continuare a celor mai înainte menţionate, nu pot constitui o formă de perfecţionare profesională. De altfel, acest fapt este precizat de art.1 din Hotărârea Guvernului nr.567/2005, doctoratul constituind ciclul superior de studii universitare, iar diploma de doctor este diplomă universitară, spre deosebire de forme de perfecţionare profesională care  nu sunt studii universitare, diplomele eliberate nefiind diplome universitare.



- Pe de altă parte, ocuparea unei funcţii publice nu este condiţionată de obţinerea titlului de doctor, dar trebuie menţionat că, potrivit normelor legale în vigoare care reglementează salarizarea funcţionarilor publici, pentru deţinerea titlului ştiinţific de doctor, funcţionarul public beneficiază de un spor de 15%, calculat la salariul de bază, dacă îşi desfăşoară activitatea în domeniul pentru care posedă titlul ştiinţific respectiv. 

                  - În consecinţă, nu se justifică suportarea din fondurile publice a studiilor de doctorat, întrucât acestea reprezintă o opţiune personală a funcţionarilor publici, care ulterior este recompensată prin atribuirea  de sporuri la salariul de bază care se  suportă tot din fondurile publice.



2. Propunerea legislativă face parte din categoria legilor organice, la fel ca şi legea asupra căreia se realizează intervenţia legislativă.


Senatul, în calitate de primă Cameră sesizată a respins propunerea legislativă, în şedinţa din 16 aprilie 2007.


3. La lucrările Comisiei au fost prezenţi un număr de 26 de deputaţi, din totalul de 29 membrii ai Comisiei.
 



Raportul Comisiei a fost adoptat cu  24 de voturi pentru şi 2 abţineri.


4. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune respingerea propunerii legislative.
PREŞEDINTE,



SECRETAR,




                  RELU FENECHIU  

        SERES DENES

Expert parlamentar: Sofia Chelaru

Pl.-x 288/2007
N  O  T  Ă


Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Legii nr.188/1999 privind Statutul funcţionarilor publici.



La întocmirea Raportului s-au avut în vedere: 

· avizul favorabil al Consiliului Legislativ;
· avizul negativ al Comisiei juridice de disciplină şi imunităţi;


Guvernul nu susţine adoptarea propunerii legislative.



Senatul, în calitate de primă Cameră sesizată a respins propunerea legislativă, în şedinţa din 16 aprilie 2007.



Propunerea legislativă a fost dezbătută şi analizată în fond, în procedură obişnuită, în şedinţa din 8 mai 2007. 



Propunerea legislativă face parte din categoria legilor organice.



Propunerea legislativă are ca obiect de reglementare modificarea art.493 din Legea nr.188/1999 privind Statutul funcţionarilor publici, republicată, cu modificările şi completările ulterioare, în sensul ca studiile de doctorat să fie considerate forme de perfecţionare profesională şi să fie suportate parţial sau total, anual, din bugetul de stat sau din bugetele locale, în limita a două salarii lunare ale funcţionarului public, dacă aceste forme de perfecţionare se încadrează într-unul din domeniile care corespund interesului autorităţii sau instituţiei publice.



Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.



În urma dezbaterii, Comisia propune respingerea propunerii legislative.
